Μπουρλά: Η ταχύτερη εξάπλωση της Όμικρον μπορεί να φέρει καινούργιες μεταλλάξεις - EPIRUS Online\nΟ CEO της Pfizer Άλμπερτ Μπουρλά προειδοποίησε πως το στέλεχος Όμικρον φαίνεται μεν να είναι ηπιότερο από προηγούμενες παραλλαγές, αλλά ταυτόχρονα δείχνει να εξαπλώνεται ταχύτερα, γεγονός που θα μπορούσε να οδηγήσει σε περισσότερες μεταλλάξεις στο μέλλον.\n«Δεν νομίζω πως είναι καλά νέα να έχουμε κάτι που διαδίδεται γρήγορα», δήλωσε ο Μπουρλά στην Wall Street Journal. «Η γρήγορη εξάπλωση σημαίνει ότι θα είναι σε δισεκατομμύρια ανθρώπους και μία άλλη μετάλλαξη ίσως έρθει. Δεν το θέλουμε αυτό».\nΟ επικεφαλής του Παγκόσμιου Οργανισμού Υγείας Τέντρος Αντανόμ Γκεμπρεγέσους ανέφερε χθες ότι προκαταρκτικά δεδομένα από τη Νότια Αφρική υποδηλώνουν πως ο κίνδυνος επαναμόλυνσης είναι πιο υψηλός με την Όμικρον. «Υπάρχουν επίσης στοιχεία που μας οδηγούν να πιστεύουμε ότι η Όμικρον προκαλεί συμπτώματα λιγότερο σοβαρά σε σύγκριση με τη Δέλτα, όμως και σε αυτό το σημείο είναι πολύ νωρίς για να είμαστε σίγουροι», πρόσθεσε ο Τέντρος κατά την τακτική ενημέρωση των δημοσιογράφων στη Γενεύη.\nΤο Ιατρικό Ερευνητικό Συμβούλιο της Νότιας Αφρικής, σημείωνε το περασμένο Σάββατο πως οι περισσότεροι ασθενείς που εισάγονταν στο νοσοκομείο της Πρετόρια με Covid, δεν χρειάζονται υποστήριξη οξυγόνου, σημειώνοντας πως πολλοί εξ αυτών εισάγονταν για άλλους λόγους και συμπτωματικά διαπιστωνόταν ότι έχουν και Covid.\nΟ Μπουρλά προειδοποιεί ότι είναι πολύ δύσκολο να βγάλει κανείς ασφαλή συμπεράσματα από το κύμα μολύνσεων στην Αφρική αυτή την στιγμή. Μόλις το 5% των Νοτιοαφρικανών είναι ηλικίας άνω των 60 ετών και νεότεροι άνθρωποι έχουν συχνά ηπιότερα συμπτώματα. Ωστόσο, αναγνώρισε πως στατιστικά περισσότερα άτομα στη Νότια Αφρική ζουν με HIV, και αυτό θα μπορούσε να οδηγήσει σε πιο σοβαρά περιστατικά Covid.\nΠροβλέποντας ότι οι επιβεβαιωμένες περιπτώσεις Όμικρον θα σκαρφαλώσουν από τις μερικές δεκάδες σε εκατομμύρια τις επόμενες εβδομάδες, προβλέπει πως θα υπάρχει βαθύτερη κατανόηση για την κλινική εικόνα που προκαλεί, πριν το τέλος της χρονιάς.\nΗ Pfizer μπορεί να αναπτύξει ένα εμβόλιο που θα στοχεύχει την Όμικρον ως τον Μάρτιο του 2022, αλλά προς το παρόν δεν είναι σαφές αν απαιτείται μια τέτοια, ανανεωμένη δόση. Θα χρειαστούν ακόμα μερικές εβδομάδες για να εξακριβωθεί αν τα εμβόλια εξακολουθούν να παρέχουν επαρκή προστασία απέναντι στο νέο στέλεχος.\nΟ Μπουρλά εμφανίζεται βέβαιος πως το αντί-ιικό φάρμακο για την Covid σε μορφή χαπιού, Paxlovid, θα αντιμετωπίζει την Όμικρον και κάθε άλλο στέλεχος του ιού που έχει εμφανιστεί. Το χάπι αναστέλλει ένα ένζυμο που χρειάζεται ο ιός για να δημιουργήσει αντίγραφά του στον οργανισμό.\nΟι περισσότερες μεταλλάξεις έχουν σημειωθεί στην πρωτεΐνη ακίδα προς το παρόν, τον μηχανισμό που χρησιμοποιεί ο ιός για να αγκιστρώνεται στα ανθρώπινα κύτταρα. Τα εμβόλια και οι θεραπείες με αντισώματα που στοχεύουν την ακίδα ίσως χρειάζονται «αναβαθμίσεις» όταν σημειώνονται μεταλλάξεις σε αυτό το τμήμα του ιού, λέει ο Μπουρλά.\nΩστόσο είναι πολύ δύσκολο για τον ιό να μεταλλαχθεί με έναν τρόπο που να μπορεί να επιβιώσει χωρίς το ένζυμο που χτυπά το χάπι Paxlovid, εξηγεί. «Δεν είναι απίθανο. Είναι πολύ δύσκολο».\nΟ Μπουρλά δεν περιμένει φυσικά καμία εξάλειψη της Covid σύντομα, αλλά εκτιμά πως, καθώς όλο και περισσότεροι εμβολιάζονται και βγαίνουν καινούργιες, πιο ισχυρές θεραπείες, οι κοινωνίες θα αρχίσουν να αντιμετωπίζουν τον ιό σαν την εποχική γρίπη. «Μόλις εμβολιάσουμε τους πολίτες, όταν αφαιρέσουμε την πολιτική από την εξίσωση – αυτό είναι το μικρό πρόβλημα», λέει, βέβαιος πως ουδέποτε ο εμβολιασμός θα φτάσει το 100%.\n«Για αυτόν τον λόγο θα χρειάζονται δυστυχώς θεραπείες. Αλλά μπορούμε να ζήσουμε φυσιολογικές ζωές. Φυσιολογική ζωή, εννοώντας πως θα μπορείτε να πάτε σε εστιατόρια και δεν θα χρειάζεται να φοράτε μάσκες και να ασφυκτιάτε κάθε μέρα». Ο Μπουρλά πιστεύει πως «περισσότερη κανονικότητα» θα επιστρέψει την επόμενη χρονιά – εκτός κι αν κάποιο στέλεχος τα αλλάξει όλα.\n«Νομίζω ότι είμαστε σε ένα καλό μονοπάτι ώστε στα μέσα της επόμενης χρονιάς να έχουμε ελέγξει την κατάσταση».\nΠροηγούμενο άρθροΠέτσας: Δεν χρειάζονται πρόσθετα μέτρα στις γιορτές\nΕπόμενο άρθροΕικόνες από το εντυπωσιακό φαινόμενο cappuccino στον Πρωταρά Κύπρου


Τετραπλασιάστηκαν σε 35 χρόνια οι ενήλικες διαβητικοί ~ ΒΙΟΛΟΓΙΑonline.gr\nΣχεδόν 422 εκατομμύρια ενήλικες στον κόσμο πάσχουν από διαβήτη, αριθμός τετραπλάσιος σε σχέση με το 1980, με τη χρόνια νόσο να έχει λάβει «τεράστιες διαστάσεις» καθώς η προέλασή της συνδέεται κυρίως με την αυξανόμενη μάστιγα της παχυσαρκίας, επισημαίνει η πρώτη παγκόσμια έρευνα του Παγκόσμιου Οργανισμού Υγείας (ΠΟΥ) που δημοσιεύεται σήμερα στην επιθεώρηση The Lancet.\nΕνόψει της αυριανής Παγκόσμιας Ημέρας Υγείας, ο ΟΗΕ προειδοποιεί ότι ο διαβήτης γίνεται γρήγορα «μείζον πρόβλημα για τις φτωχές χώρες» και ένα «καθοριστικό ζήτημα για την παγκόσμια δημόσια υγεία».\nΗ μελέτη του ΠΟΥ καταγγέλλει «τις σημαντικές οικονομικές απώλειες» εξαιτίας του διαβήτη, ταυτόχρονα για τα άτομα που πάσχουν από τη νόσο και για τα συστήματα υγειονομικής ασφάλισης.\nΟ ΠΟΥ υπογραμμίζει «το τεράστιο μέγεθος του προβλήματος του διαβήτη» αλλά και «την δυνατότητα να ανατραπούν οι παρούσες τάσεις». Επιμένει στην ανάγκη να αποθαρρύνεται η κατανάλωση καπνού και τροφίμων βλαβερών για την υγεία, όπως τα τρόφιμα, ποτά, αναψυκτικά με μεγάλη περιεκτικότητα ζάχαρης, καθώς και να ενθαρρύνεται η τακτική σωματική άσκηση.\n«Δεν υπάρχει απλή λύση στην καταπολέμηση του διαβήτη», παραδέχεται ο ΠΟΥ, υπογραμμίζοντας ότι «ο καθένας έχει τον ρόλο του».


https://selfservice.gr Αλ. Μπεχράκης (Cisco Systems Hellas): Η ρεαλιστική αισιοδοξία είναι ο καλύτερος σύμβουλος – selfservice.gr | Σελφ σέρβις\nΑλ. Μπεχράκης (Cisco Systems Hellas): Η ρεαλιστική αισιοδοξία είναι ο καλύτερος σύμβουλος\nΥπό το πρίσμα των προβληματισμών που σχετίζονται με την οικονομική κρίση και τις προοπτικές που διαγράφονται για τις επενδύσεις πληροφορικής στο ελληνικό λιανεμπόριο, ο κ. Αλέξανδρος Μπεχράκης, sales & marketing manager για Ελλάδα, Κύπρο και Μάλτα της Cisco Systems Hellas, δίνει τις δικές του απαντήσεις στις ερωτήσεις που του υποβάλαμε.\nΑλ. Μπεχράκης: Προφανώς, είναι ένα ενδεχόμενο. Πιστεύω, όμως, πως η αγορά είναι σήμερα κατά πολύ λιγότερο ευάλωτη και ευεπηρέαστη από ό,τι στο παρελθόν. Αυτό οφείλεται σε δύο παράγοντες. Αφενός, στην εμπειρία της ίδιας της αγοράς πληροφορικής και τηλεπικοινωνιών, η οποία, έχοντας περάσει κάποιες ανάλογες κρίσεις στο παρελθόν, έχει πλέον την εμπειρία να τις διαχειρίζεται με ψυχραιμία και αποτελεσματικότητα. Αφετέρου, στη θεώρηση των ίδιων των πελατών μας. Παλαιότερα, η επένδυση στην πληροφορική εθεωρείτο πολυτέλεια σε περιόδους κρίσης, και το IT budget ήταν το πρώτο που μείωναν οι εταιρείες. Σήμερα, οι επιχειρήσεις στρέφονται στην πληροφορική για να βελτιώσουν την ανταγωνιστική τους θέση, να αυξήσουν την παραγωγικότητά τους και να μειώσουν τα λειτουργικά τους έξοδα. Αυτό αποδεικνύει μια ωρίμαση της ελληνικής αγοράς.\nΜε αυτά τα δεδομένα, δεν πιστεύω ότι οι επιτυχημένες εταιρείες που έχουν πληροφορική συνείδηση θα διαφοροποιήσουν σημαντικά τις επενδύσεις τους. Μερικές, μάλιστα, βλέπω να τις αυξάνουν.\nΑ.Μ.: Πιστεύουμε ότι η έμφαση θα δοθεί σε εφαρμογές του ICT που σχετίζονται με τις πιο κρίσιμες επιχειρησιακά προτεραιότητες. Αυτό είναι πάντα υγιές.\nΑ.Μ.: Είναι γεγονός ότι κατάλληλα στοχευμένες επενδύσεις σε σύγχρονα συστήματα επιδρούν θετικά στη μείωση του λειτουργικού κόστους. Για παράδειγμα, η σύγκλιση των τεχνολογιών και των εφαρμογών σε μία ενιαία πλατφόρμα unified collaboration μπορεί να επιφέρει σημαντική μείωση των εξόδων για την επιχείρηση και, ταυτόχρονα, εντυπωσιακή αύξηση στην παραγωγικότητα, καλύτερες ταχύτητες πρόσβασης και βελτιωμένη ασφάλεια. Η ενοποίηση των τεχνολογιών πάνω από το δίκτυο μπορεί να λειτουργήσει καταλυτικά για τις εταιρείες, προσφέροντας πολλαπλά οφέλη, άμεσα αλλά και μακροπρόθεσμα, και πιστεύω ότι αποτελεί στρατηγική επιλογή για την ανάπτυξή τους.\nΑ.Μ.: Σαφέστατα, ναι. Το πιστεύουμε. Η Cisco και οι συνεργάτες της στέκονται δίπλα σε κάθε επιχείρηση, που θα επιλέξει να εξετάσει στρατηγικά την πληροφορική της υποδομή, με διάφορους τρόπους: με συμβουλευτικές υπηρεσίες, που αφορούν στην ανάλυση των πραγματικών αναγκών και τον σχεδιασμό της βέλτιστης δυνατής λύσης, με υπεύθυνη υλοποίηση και με υποστήριξη after-sales. Οι λύσεις της Cisco βοηθούν τις επιχειρήσεις να ανταποκριθούν στις ανάγκες του ανταγωνιστικού περιβάλλοντος, και οι επιχειρηματίες το γνωρίζουν. Οι προτεραιότητες και οι αποφάσεις, όμως, ανήκουν στις ίδιες τις επιχειρήσεις.\nΑ.Μ.: Υπάρχουν τρεις παρατηρήσεις που μπορούν να γίνουν σε αυτή την εύστοχη ερώτηση: Η ρεαλιστική αισιοδοξία είναι καλύτερος σύμβουλος από την ανησυχία/απραξία. Δεν χρειάζεται να ανησυχούμε για τα πράγματα που δεν μπορούμε να ελέγξουμε. Αυτό θα μας δώσει τη δυνατότητα να αφιερώσουμε περισσότερο χρόνο και ενέργεια στα πράγματα που μπορούμε να κάνουμε, όπως όσα αναφέραμε πρωτύτερα. Οι κρίσεις δεν διαρκούν για πάντα. Είναι βέβαιο ότι οι εταιρείες που ενεργούν θετικά κατά τη διάρκεια μιας κρίσης θα βγουν ισχυρότερες και περισσότερο έτοιμες για τις επόμενες εξελίξεις.


Εμπειροσυλλέκτρια: Μαΐου 2015\nΓιατί δεν πρέπει να τα παρατάς\nΔικό μου είναι, ό,τι θέλω το κάνω.\nΤο βάζω και φωτιά και το καίω.\nΤο πετσοκόβω και το χτυπάω.\nΚαι όλοι εσείς που με χετε εκνευρίσει τελευταία, μαζί με τη ριμάδα την εξεταστική που μου θυμίζει ότι πρέπει να προσπαθήσω για κάτι που δεν με ενδιαφέρει.\nΚάθομαι και ασχολούμαι με πράγματα που δεν μου ταιριάζουν, δεν με καλύπτουν και δεν κάθονται καλά πάνω μου, με αποτέλεσμα αντί να κοσμώ τον εαυτό μου πιο πολύ με σκατά να τον πασαλείβω και μετά μέσα στη λάσπη να κυλιέμαι γιορτάζοντας μια βλαμμένη νιότη παντοτινή.\nΚάπως έτσι τρώω το χρόνο μου. Απασχολώ το μυαλό μου με ανούσια και ποταπά πράγματα,\nΌχι δεν θα συνεχιστεί η πρόταση. Έτσι μισή θα την αφήσω.\nΤι γιατί? Απλά μπορώ! (12ος)\nΤο τραγουδάκι βάλτο σε HD.\nΑς πούμε κάτι καλό.\nΈχετε δει ανθρώπους να φλερτάρουν?\nΝομίζω είναι από τα πιο όμορφα φαινόμενα της φύσης.\nΕίναι πανέμορφο, καθώς γαργαλιούνται χωρίς να αγγίζονται,\nκαι καθώς φιλιούνται έτσι αεράτα οι αύρες.\nΛατρεύω να βλέπω ζευγαράκια,\nπου δεν είναι ακόμα ζευγαράκια,\nνα κάνουν αυτό το παιχνίδι, το φλερτ\nκαι ενώ και οι δυο θέλουν\nκαι πάνω στην παιδικότητά τους\nνα αναπτύσσουν συναισθήματα και ερωτισμό.\nΌ,τι πιο μαγικό είναι.\nΚοιτάξτε το και θα με καταλάβετε!\nΣε κάτι δρόμους απάνθρωπους των πόλεων\nπου ακόμα και αν κλαις κανείς δεν σου ρίχνει πάνω από ένα βλέμμα\nκαι που μόνο αν κυκλοφορείς με πόδια γυμνά\nο κόσμος είναι ευγενικός\nκαι σε αφήνει πεζή να περάσεις από τη διάβαση,\nκάποιοι περπατούν χέρι χέρι\nκαι παίζουν με τα δάχτυλα εκεί που τα χέρια σμίγουν\nκαι κάποιοι άλλοι περπατάν χωριστά,\nμα να αγκαλιαστούν θες, και το βλέπεις!\nΚαι κάποιοι άλλοι αποχαιρετιούνται.\nΣε διασταυρώσεις, σε λιμάνια και σταθμούς.\nΚαι φιλιούνται σαν να είναι η τελευταία φορά.\nΚαι αγκαλιάζονται με πάθος.\nΔίνουν υποσχέσεις καρδιάς.\nΛένε μη φύγεις, ακόμα και αν δεν το λένε.\nΚάποιοι στο δρόμο φλερτάρουν.\nΚάποιοι άλλοι απλά κλείνονται σε σπίτια, κοιμούνται μαζί και κάνουν σεξ.\nΚαι ξυπνούν και φεύγουν.\nΚάποιοι όμως, γιορτάζουν μαζί το καλοκαίρι.\nΚαι κάνουν μπάνιο μαζί, και λιάζονται σε παραλίες και κάθονται δυο δυο στις ξαπλώστρες\nγιατί δεν χωράνε, μα και γιατί δεν θέλουν να χωριστούν.\nΚάποιοι άνθρωποι, περνάνε, μας κάνουν να τους αγαπήσουμε, στα γρήγορα.\nΈτσι στα γρήγορα φεύγουν κιόλας.\nΚαι για αυτό θυμώνω.\nΓιατί ο φίλος μου όταν ήμουν ακόμα μικρή και έτρεχα με κοτσιδάκια, και ένα κόσμημα στο λαιμό, με κατάλαβε ότι φοβόμουν και με αγκάλιασε.\nΜε πήγε στα μέρη του, ταξίδια μαζί κάναμε.\nΉρθε, με πήρε και με γνώρισε στον κόσμο του όλο.\nΚαι γω τα αγάπησα.\nΤόσο όμορφα πέρασα εκείνες τις ημέρες,\nπου πλέον όποιον είναι για λίγο να τον έχω, τον χαίρομαι 10 φορές παραπάνω.\nΒλέπω ότι δεν θα κάτσει πολύ,\nθα φύγει μετά και μπορεί να μην τον ξαναδώ,\nοπότε είμαι ελεύθερη να του ανοιχτώ,\nεφόσον το θέλει όλα να του δείξω,\nγιατί ούτως ή άλλως αλλιώς δεν θα του έμεινα στο μυαλό.\nαπό τον αδερφό μου αυτόν τον φίλο\nέχω αδυναμία στους νότιους.\nΕίναι ο αέρας του νοτιά, που ναι πάντα ζεστός.\nΈτσι είναι όλοι.\nΛίγο γκρινιάριδες στην αρχή.\nΕκνευρισμένοι και μουτζούφλιδες,\nσαν το Γιάννη που κάθε φορά που θέλει να μιλήσουμε ξεκινά με κάτι που τον ενόχλησε.\nΠείσμα, εκνευρισμός, σπάσιμο νεύρων και μετά αγκαλιά.\nΚάποιοι άνθρωποι συνεννοούνται με τα βλέμματα.\nΈτσι και μεις αγάπη μου.\nΜε διαβάζεις και με το βλέμμα σου περνάς πάνω από τις λέξεις μου και με καταλαβαίνεις.\nΣου κλείνω το μάτι και με πιάνεις, το μυστικό μας δεν μαρτυράς.\nΣ' αγαπώ και το βλέπεις. Το νιώθεις.\nΔεν θα μπορούσε αλλιώς, πίστεψε με. Αφού δεν αδιαφορώ σε νοιάζομαι.\nμε χουν καταστρέψει τέτοιες λέξεις.\nΝα σαι καλά θα σου πω.\nΚαι όταν θυμώνεις\n-μην το κάνεις-\nνα ξες πως σκοτώνεις.\nΤο σκοτάδι μοιάζεις και τα τελετάμπις παραπάνω.\nΚαι όταν χαμογελάς,\nσαν καλοκαίρι είσαι,\nακόμα και όταν δεν σε βλέπω σ' αισθάνομαι.\nΝα γελάς με τη ψυχή σου όμως,\nόχι με τους άλλους.\nΌχι, γιατί κάποιος σ' αγαπά και στο λέει γιατί σε νοιάζεται,\nαλλά γιατί αν δεν το κάνεις δεν θα χαμογελάς συχνά.\nΚαι να ερωτεύεσαι.\nΜόνο έτσι θα βρεις, αυτά που ψάχνεις να βρεις.\nΓια αυτούς που ακούν ξένα\n...για αυτούς άλλους\nΚαι για τους άλλους τους κωφούς,\nΣε 4 μέρες έχει πανσέληνο.\nΣε 3 καλοκαίρι.\nΣε 2 μπανάκι.\nΑύριο τελευταίο Σάββατο πριν την εξεταστική.\nΚαι σήμερα γιορτή.\nΑυτοί που μας εμπνέουν\nΌλα στη ζωή μας είναι αφορμές.\nΣτη ζωή μας βρισκόμαστε στη θέση του σκηνοθέτη. Εμείς επιλέγουμε και το σεναριάκι, λίγο πολύ. Σίγουρα πάντως επιλέγουμε τον πρωταγωνιστή στο εργάκι της ζωούλας μας. Έτσι όπως είναι όλα μικρά και ανούσια, εισβάλλουν στην καθημερινότητά μας άνθρωποι συνοδευόμενοι από σκέψεις και συναισθήματα και δίνουν νόημα και αξία στις στιγμές μας τις μικρές.\nΑυτές είναι οι αφορμές.\nΑς πούμε το πάρτι της Δήμητρας ή της Μαρίας ήταν η αφορμή για να κατέβεις Αθήνα, ενώ η γιορτή της Μαρίνας η αφορμή για το νησί. Αν δεν ήταν αυτές δεν θα έμπαινες στο κόπο να κάνεις το ταξίδι. Ίσως πάλι να μην δημιουργούταν ποτέ η ευκαιρία αυτή για να πας σε αυτά τα μέρη, την εμπειρία θα έχανες.\nΈτσι και η Εμπειροσυλλέκτρια είναι πολύ τυχερή.\nΦρόντιζε από μικρή να χει μια αρχή: να μην εμποδίζει τον εαυτό της από την πληθώρα επιλογών και να μην χάνει κάποια ευκαιρία. Ευκαιρία για βλακείες, ευκαιρία για ταξίδια, ευκαιρία για εξόδους κτλ κτλ.\nΕίναι πολύ τυχερή λοιπόν, γιατί στη ζωούλα της τη μικρή, που μέτρια της αρέσει αλλά την ικανοποιεί, είχε πολλές ευκαιρίες! Και τις άρπαξε όλες! Γιατί ήταν έτοιμη για όλα.\nΚαι ταξίδια, και βλακείες, και εξόδους, και πάρτι και έρωτες και αγάπες και φιλίες και όλα.\nΑρπάζοντας λοιπόν κάθε ευκαιρία ..\nΏπα πρέπει να πούμε και κάτι άλλο. Η Ελένη, ο manager της Εμπειροσυλλέκτριας, την αφήνει ελεύθερη να πράττει ότι θέλει, αλλά με μία προϋπόθεση: δεν γουστάρει μισοδουλειές. Οπότε ή θα το κάνει καλά ή καθόλου.\nΑρπάζοντας λοιπόν κάθε ευκαιρία, και δίνοντας τον (καλύτερο) εαυτό της σε αυτή -σαν τελειομανής που είπαμε παραπάνω- δίνει και ξαναδίνει για να κάνει ό,τι καλύτερο μπορεί κάθε φορά.\nΈτσι λοιπόν, έχει δημιουργήσει μέχρι στιγμής σχέσεις που καλά κρατούν στους τυφώνες των χρόνων και έχει χαράξει για τα καλά τις ζωές αυτών που την ενέπνευσαν.\nΈχει πάρει αφορμή από όλα αυτά για να φανερωθούν κομμάτια του εαυτού της, στους άλλους και στην ίδια.\nΈχει αγαπήσει, έτσι λέει τουλάχιστον, και έχει πονέσει, έτσι δείχνουν τα σημάδια της τουλάχιστον, και έχει ξεχάσει τίποτα. Τίποτα. Όλα μαζί της τα κουβαλάει.\nΌλες οι εμπνεύσεις της είναι συνδεδεμένες η μία με την άλλη. Όλα συνδέονται στη ζωή της με σημεία αναφοράς αυτά που χει κάνει για τους ανθρώπους που την ενέπνευσαν. Μια γραμμή, όχι ευθεία, σίγουρα όχι ευθεία. Είναι πολλά τα σημεία στο χάρτη, πιο πολύ με μουτζούρα μοιάζει, ορισμένα λάθος και βίαια τα πράττει. Μα και πάλι, και αυτά δικά της είναι.\nΈτσι λοιπόν, αυτούς που μας δίνουν αφορμή να κάνουμε πράγματα τους αγαπάμε πάντα, άσχετα με το πόσο τους ξέρουμε. Γιατί εκείνη τη στιγμή δίνουμε τον εαυτό μας, ένα κομμάτι του, λίγο από τα λεπτά που είμαστε ακόμα ζωντανοί. Τους αγαπάμε γιατί χάρη σε αυτούς προσθέτουμε ακόμα κάτι στο εργάκι μας. Μία σκηνή παρασκηνιακά ή χαλαρά και άλλοτε με αυλαία. Όλα τα αγαπάμε γιατί όλα δικά μας είναι, και γιατί το ένα οδηγεί στο άλλο. Γιατί η μία σκηνή θα διαδεχθεί την άλλη και θα φτάσουμε κάποια στιγμή σε κάτι σημαντικό για να ειπωθεί και να αποτυπωθεί, σε κάτι που θα μας έχει εμπνεύσει.\nΔιάλεξε αυτούς που θα σου δώσουν τις καλύτερες. Όχι τις καλύτερες στιγμές τους, αλλά τις καλύτερες αφορμές να κάνεις κάτι διαφορετικό, να ανακαλύψεις τον κόσμο τους και τον δικό σου μαζί. Πάρ' τους από το χέρι και αφήσου ολοκληρωτικά, ζήσε την εμπειρία, τη στιγμή. Δημιούργησε άλλη μια ιστορία από αυτές που λέμε με μια μπύρα και ένα τσιγάρο στο χέρι.\nΝιώσε για λίγο αθάνατος.\nΟνειρεύτηκα το φιλί σου\nΜεταξύ του 1ου ξυπνητηριού(στην περίπτωση που πήγαινα για μάθημα) και του 2ου (για να προλάβω το πρωινό). Καμιά μισή ωρίτσα απόσταση.\nΞύπνησα θέλοντας τόσο πολύ - μια πραγματικά ακαταμάχητη επιθυμία - να γευτώ το φιλί σου.\nΚανονικά όπως είμαστε κάθε μέρα, χαλαρά με μια υποβόσκουσα ερωτική ένταση να πλανάται στον αέρα να μαγνητίζει τις στιγμές, να κάνει ακατάλληλες όταν αγκαλιαζόμαστε -αραιά και πού- για καμιά φωτογραφία τάχα.\nΚαι κάπου εκεί λέει ήρθε η στιγμή - στο όνειρο ήταν τόσο εύκολο να οδηγηθώ σε αυτή - και φιληθήκαμε. Ήταν τόσο απαλό το φιλί σου, σαν βελούδο που χάιδευε το πρόσωπό μου, σαν αεράκι ζεστό, που αν το αισθανώσουν καλύτερα μια μυρωδιά, ένα άρωμα έσερνε μαζί του. Σαν μελωδία. Μια υπέροχη συμφωνία, ένα πάγωμα του χρόνου σε μια παρθένα νιότη, στη μοναδική γέννηση, στην αρμονία των σωμάτων και των ψυχών.\nΚαι έτσι ωραία όπως σε φιλούσα σμίξαν και τα χέρια μας μαζί και γίναμε αχώριστοι.\nΔεν ήθελε πια ούτε ο ένας ούτε ο άλλος αλλού να πάει. - Τόσο όμορφα και ωραία και αβίαστα. Έτσι ήμασταν. -\nΚαι κάπου εκεί πέρασε το μισαωράκι, άνοιξα τα μάτια και χάθηκες.\nΜα μου έμεινε η επιθυμία -τώρα πια πώς μπορώ να της κρυφτώ;.\nνα θέλω τόσο πολύ\nνα γευτώ το φιλί σου\n..κι ας τελειώσει εκεί.


Πρώτη καταχώρηση: Τετάρτη, 22 Σεπτεμβρίου 2021, 20:04\nMε μεγάλο πρωταγωνιστή τον Τικίνιο, ο Oλυμπιακός πέτυχε την Τετάρτη τη δεύτερη νίκη του στο εφετινό πρωτάθλημα της Super League, επικρατώντας άνετα με 4-1 του Απόλλωνα Σμύρνης στο Καραϊσκάκη, για την εμβόλιμη 3η αγωνιστική του πρωταθλήματος.\nΟ επιθετικός των Πειραιωτών βρήκε δύο φορές δίχτυα (47', 72') ανοίγοντας λογαριασμό με τη φανέλα των πρωταθλητών, παίρνοντας την σκυτάλη από τον Μασούρα, που άνοιξε το σκορ μόλις στο 8'.\nΣτο 79΄ ο Ντάουντα μείωσε για την ελαφρά ταξιαρχία, ενώ ο Βρουσάι διαμόρφωσε το τελικό σκορ στο 87΄.\nΤο παιχνίδι ήταν μονόλογος των γηπεδούχων, οι οποίοι απόντος του τραυματία Ελ Αραμπί είδαν το δεύτερο «κανόνι» τους να σκοράρει δις ανοίγοντας «λογαριασμό» στη Super League της περιόδου 2021-22.\nΟ Βραζιλιάνος άσος προειδοποίησε πριν καν συμπληρωθεί το πρώτο λεπτό με την κεφαλιά του να φεύγει μόλις άουτ, ενώ στο 7΄ δεύτερη κεφαλιά του μπλόκαρε ο Κότσαρης. Σο επόμενο λεπτό όμως ο Αγκιμπού Καμαρά συνέκλινε και πλάσαρε, ο Κότσαρης απέκρουσε αρχικά και ο Μασούρας παίρνοντας το... ριμπάουντ άνοιξε το σκορ με κοντινό πλασέ.\nΤελευταία ενημέρωση: Τετάρτη, 22 Σεπτεμβρίου 2021, 21:04


Δολοφονική επίθεση σε ποδοσφαιριστή στην Κολομβία - CNN.gr\n23:50 Δευτέρα, 12 Νοεμβρίου 2018\nΑπό θαύμα γλίτωσε ο Κιντέρο (αριστερά) μετά από τις έξι σφαίρες που δέχθηκε το αυτοκίνητό του.\t- Πηγή: ΑΠΕ-ΜΠΕ/EPA/MAURICIO DUENAS CASTANEDA\nΘύμα μαφιόζικης επίθεσης έπεσε ο Χουάν Σεμπάστιαν Κιντέρο στο Κάλι της Κολομβίας, μετά από αγώνα της ομάδας του.\nΚαρτέρι θανάτου έστησαν άγνωστοι στον 23χρονο αμυντικό της Ντεπορτίβο Κάλι, Χουάν Σεμπάστιαν Κιντέρο, λίγο μετά τον αγώνα με την Ντεπορτίβο Πάστο. Ο Κιντέρο έζησε τον απόλυτο εφιάλτη όταν το αυτοκίνητο στο οποίο βρισκόταν μαζί με τον αδερφό του δέχθηκε έξι πυροβολισμούς. Οι δυο νεαροί ως εκ θαύματος σώθηκαν και προφανώς ήταν σε κατάσταση σοκ μετά το περιστατικό.\nΗ αστυνομία του Κάλι ξεκίνησε τις έρευνες για να εντοπίσει τους δράστες, σε ένα ακόμα συμβάν που θυμίζει πρακτικές μαφίας και έρχεται να «πληγώσει» το ποδόσφαιρο της Κολομβίας. Μια χώρα η οποία στο παρελθόν είχε συγκλονιστεί από ανάλογα περιστατικά, με γνωστότερο όλων τη δολοφονία του Αντρές Εσκομπάρ λίγο μετά το Μουντιάλ του 1994 όταν είχε σημειώσει αυτογκόλ σε αγώνα νοκ-άουτ με τις ΗΠΑ…


Οι ιδιώτες ομολογιούχοι θυμήθηκαν τον κ. Μιχελάκη και τη ΝΔ - Ειδήσεις - νέα - Το Βήμα Online\nΟι ιδιώτες ομολογιούχοι θυμήθηκαν τον κ. Μιχελάκη και τη ΝΔ\nΤην ανακοίνωση με την οποία η Νέα Δημοκρατία τον Ιούνιο του 2012 ότι θα αποκαταστήσει τις ζημιές των ιδιωτών ομολογιούχων που έχασαν μεγάλο μέρος των αποταμίευσεων τους από το «κούρεμα» των ομολόγων ( PSI), επικαλείται ο Σύλλογος των ομολογιούχων Ελλάδος για να εκφράσει τη διαμαρτυρία των 15.000 μελών για την αθέτηση των υποσχέσεων του κυβερνώντος κόμματος.\n13 Μαΐου 2014, 20:08 Ενημερώθηκε: 13 Μαΐου 2014, 20:20\nΕλεγε, τότε, την Τετάρτη 13 Ιουνίου 2012 η Νέα Δημοκρατία στο σχετικό επίσημο δελτίο τύπου:\n–«Ο Εκπρόσωπος της Νέας Δημοκρατίας κ. Γιάννης Μιχελάκης, για το θέμα της αποκατάστασης των ζημιών που έχουν υποστεί οι ομολογιούχοι – φυσικά πρόσωπα,έκανε την ακόλουθη δήλωση: «Η Νέα Δημοκρατία, ακόμη και πριν ξεκινήσει η διαδικασία αναδιάρθρωσης του Ελληνικού χρέους, εντός και εκτός Βουλής, είχε υποστηρίξει την ανάγκη αρχικά εξαίρεσης και μεταγενέστερα αποκατάστασης των ζημιών που υπέστησαν οι ομολογιούχοι – φυσικά πρόσωπα. Σήμερα μια τέτοια λύση φαίνεται εφικτή.Έχει συζητηθεί με τους εκπροσώπους των ομολογιούχων.\nΠροωθείται από τον ΟΔΔΗΧ και έχει και τη θετική γνωμοδότηση του Γενικού Λογιστηρίου του Κράτους.Βιώσιμη λύση η οποία βασίζεται στο ότι η τρέχουσα τιμή των νέων ομολόγων που εκδόθηκαν για τις ανάγκες εφαρμογής του PSI είναι εξαιρετικά χαμηλή.\nΚαι προκύπτει από την ανταλλαγή των νέων ομολόγων αλλά και των ομολόγων του EFSF που κατέχουν μετά το PSI τα φυσικά πρόσωπα, με νέα πενταετούς διάρκειας ομόλογα.\nΜε τη σχετική πρόταση καλύπτονται όλες οι προϋποθέσεις.\n– Δεν επιβαρύνεται το Ελληνικό Δημόσιο, ενώ μειώνεται το δημόσιο χρέος, ειδικά εάν υλοποιηθεί η πρόταση και από τα ασφαλιστικά ταμεία.\n– Δίδεται διέξοδος στους ιδιώτες ομολογιούχους.\n– Αποκαθίσταται η φερεγγυότητα και η αξιοπιστία του Κράτους.\n– Δημιουργείται ασφάλεια για ανάλογες επενδύσεις στο άμεσο μέλλον, συντελώντας στην προσπάθεια για επανεκκίνηση της οικονομίας.


Για σήμερα Κυριακή 06-01-2019 – Θεοφάνεια, η Εθνική Μετεωρολογική Υπηρεσία προβλέπει πρόσκαιρη βελτίωση του καιρού στις περισσότερες περιοχές της Χώρας.\nΣτην ανατολική και νότια νησιωτική χώρα τοπικές βροχές, σποραδικές καταιγίδες και χιόνια στα ορεινά. Από το βράδυ τοπικές χιονοπτώσεις στα βόρεια.\nΆνεμοι από βόρειες διευθύνσεις τοπικά μέχρι 7 Μποφόρ.\nΗ θερμοκρασία σε άνοδο ως προς τις μέγιστες τιμές το πρωί και τη νύχτα στα ηπειρωτικά θα σημειωθεί παγετός ο οποίος, στα κεντρικά και βόρεια, θα είναι κατά τόπους ισχυρός. Ολικός παγετός κατά τόπους στα Βόρεια.\nΚαιρός: Στα βορειοδυτικά λίγες νεφώσεις παροδικά αυξημένες. Στα υπόλοιπα νεφώσεις παροδικά αυξημένες με βροχές ή χιονόνερο στα νότια κυρίως θαλάσσια-παραθαλάσσια τμήματα. Χιονοπτώσεις στα ορεινά ημιορεινά καθώς και στα πεδινά της κεντρικής και βόρειας χώρας, κατά τόπους πιο πυκνές στη Χαλκιδική, την Εύβοια, τις Σποράδες και από το απόγευμα στα ανατολικά ηπειρωτικά, Μεμονωμένες καταιγίδες θα εκδηλωθούν στα νότια θαλάσσια παραθαλάσσια τμήματα. Τη νύχτα στα δυτικά και τα βόρεια τα φαινόμενα θα σταματήσουν.\nΆνεμοι: Από βόρειες διευθύνσεις 4 με 6, στα πελάγη τοπικά 7 και από το βράδυ στο βόρειο Αιγαίο τοπικά 8 Μποφόρ.


Ντόναλντ Ράμσφελντ: Ένας «αδίστακτος μικρός μπάσταρδος» εγκληματίας πολέμου | Greek Market Research\nΣχόλιο GMR: Σε μια πολιτισμένη, Κοινωνία, ή Κοινότητα, ή Γειτονιά, ή Κόμμα, ή Ιστοσελίδα/Περιοδικό, ή Συλλογικότητα, αυτό το “Μία δίκη που δεν έγινε όταν έπρεπε, και τώρα πλέον δεν θα γίνει ποτέ” (του επιλόγου του άρθρου), ΔΕΝ ΕΧΕΙ ΘΕΣΗ.\nΥποχρέωση κάθε Πολίτη, είναι να αφιερώνει ένα μέρος της ζωής του, στο να χαμογελάει ο Κόσμος. Κι αν και όπου, το χαμόγελο πνίγεται από το κλάμα, τότε, Υποχρέωση Ολων είναι το Χτύπημα και των Υπαιτιοτήτων και των Υπαιτίων. Χτύπημα όμως, με σεχταριστική λογική (“οι χτυπώντες να ‘μαστε λίγοι γιατί εμείς είμαστε οι καλοί- δώστε μας όμως όλοι την ψήφο σας κι ας μην είσαστε οι καλοί”), αποτελεί χάδι ανακούφισης και στις Υπαιτιότητες και στους Υπαιτίους.\nΑνδρέα Κοσιάρη , 1 Ιουλίου 2021


Πάνω από τις 800 μονάδες παραμένει το spread - Χανιώτικα Νέα\nΠάνω από τις 800 μονάδες παραμένει το spread\nΑνοδο σημείωσαν χθες τα επιτόκια των κρατικών ομολόγων της Ελλάδας, της Ιρλανδίας και της Πορτογαλίας στον απόηχο της απόφασης του Ευρωπαϊκού Συμβουλίου, την περασμένη Παρασκευή, να δημιουργηθεί Μόνιμος Μηχανισμός Αντιμετώπισης Κρίσεων, που θα προβλέπει μία διαδικασία αναδιάρθρωσης κρατικού χρέους με τη συμμετοχή του ιδιωτικού τομέα.\nΤο spread του 10ετούς ομολόγου αναφοράς του ελληνικού Δημοσίου, διευρύνθηκε, αργά προχθές το βράδυ, στις 865 μονάδες βάσης.\nΧθες ανήλθε μέχρι τις 843 μονάδες (άνοδος 20 μονάδων σε σχέση με το άνοιγμα), βάσει των στοιχείων του Bloomberg. Το επιτόκιο του 10ετούς ομολόγου είναι στο 10,88% (+0,21% σε σχέση με το άνοιγμα).\nΤα πενταετή ελληνικά CDS διαμορφώθηκαν λίγο πάνω από τις 833 μονάδες, ενώ νωρίτερα είχαν εκτιναχθεί μέχρι τις 870.\nΤο επιτόκιο του 10ετούς ομολόγου αναφοράς της Ιρλανδίας έφτασε, προχθές το βράδυ, στο 7,24%, υψηλότερο επίπεδο μετά την ένταξη της χώρας στην ΟΝΕ, σημειώνοντας αύξηση 32 μονάδων βάσης.\nTo spread έναντι του αντίστοιχου γερμανικού τίτλου διευρύνθηκε χθες στο ιστορικό υψηλό των 486 μονάδων.\nΑντίστοιχη ήταν η άνοδος και για το επιτόκιο του πορτογαλικού 10ετούς ομολόγου, με αποτέλεσμα να διαμορφώνεται χθες το πρωί στο 6,27%.\nΤο κόστος των ασφάλιστρων έναντι του κινδύνου αθέτησης πληρωμών (CDS) για την Ελλάδα αυξήθηκε, προχθές, κατά 37 μονάδες, στις 831,5 μονάδες βάσης, υψηλότερο επίπεδο από τις 20 Σεπτεμβρίου, ενώ στην περίπτωση της Ιρλανδίας ανέβηκε 22 μονάδες στις 495,5.\nΣε πρωτοσέλιδο δημοσίευμά της, η βρετανική εφημερίδα ´Financial Times´ αποδίδει την αύξηση των spreads και των επιτοκίων στην αναφορά, που περιλήφθηκε στα συμπεράσματα της Συνόδου Κορυφής των Βρυξελλών, για την ανάληψη μέρους του κόστους από την ενδεχόμενη αναδιάρθρωση του χρέους μιας χώρας της Ευρωζώνης και από τους ιδιωτικούς φορείς (τράπεζες, συνταξιοδοτικά ταμεία, αμοιβαία κεφάλαια κ.ά.) που έχουν στο χαρτοφυλάκιό τους ομόλογα της χώρας.\nΟι όροι με τους οποίους θα γίνεται η αναδιάρθρωση θα καθορισθούν στην επόμενη Σύνοδο Κορυφής της ΕΕ, τον Δεκέμβριο, με βάση τις αναλυτικές προτάσεις που θα υποβάλει ο πρόεδρος της ΕΕ, Χέρμαν Βαν Ρομπάι, μετά από διαβούλευση με τις χώρες – μέλη.\nΩστόσο, οι ιδιώτες επενδυτές αναμένουν ότι το κόστος που θα επωμισθούν θα είναι κάποιας μορφής μείωση των απαιτήσεων τους έναντι της χώρας, της οποίας θα γίνει αναδιάρθρωσης του χρέους. Το γεγονός αυτό τους κάνει να τιμολογούν ακριβότερα τα ομόλογα των χωρών με υψηλότερο χρέος και έλλειμμα.\n«Αν δεν γνωρίζεις το σχέδιο και οι άγνωστοι είναι πολλοί, απλώς δεν επενδύεις», λέει ο Ρον Ντάβιντσον, επικεφαλής της διεύθυνσης σταθερού εισοδήματος της Alliance Trust Asset Management.\nΣύμφωνα, ωστόσο, με το δημοσίευμα των ´Financial Times´, οι Γερμανοί αξιωματούχοι έδειξαν ευαισθησία στην αντίδραση της αγοράς ομολόγων. Ο εκπρόσωπος της γερμανικής κυβέρνησης είπε, όσον αφορά τις αντιδράσεις που διατύπωσε ο Ζαν-Κλοντ Τρισέ για τη συμμετοχή των ιδιωτικών φορέων στην αναδιάρθρωση:\n«Η κυβέρνηση τις παίρνει σοβαρά. Είναι γνωστό ότι οι χρηματοπιστωτικές αγορές δεν θέλουν την αβεβαιότητα».\nΤα σενάρια για την αναδιάρθρωση του χρέους της Ελλάδας -σε μικρότερο βαθμό και της Ιρλανδίας και της Πορτογαλίας- αναζωπυρώθηκαν από τις αρχές της περασμένη εβδομάδας, κυρίως από Αμερικανούς οικονομολόγους και επενδυτές.\nΟ γνωστός οικονομολόγος Νουριέλ Ρουμπινί καθώς και ο διευθύνων σύμβουλος της Pimco -της μεγαλύτερης, παγκοσμίως, εταιρίας επενδύσεων σε ομόλογα, Μοχάμεντ Ελ-Εριάν, θεωρούν ότι η αναδιάρθρωση είναι πολύ πιθανή μέσα στην επόμενη τριετία.\nΤην άποψη αυτή αμφισβητεί ο οίκος πιστοληπτικής αξιολόγησης Moody?s, ο οποίος ανέφερε προχθές ότι είναι πιθανό ότι η Ελλάδα, η Ιρλανδία και η Πορτογαλία θα αποφύγουν τη χρεοκοπία ή την αναδιάρθρωση του χρέους τους, επειδή έχουν ισχυρή εγχώρια βάση τραπεζών και συνταξιοδοτικών ταμείων, που θα αγοράζουν τα κρατικά ομόλογά τους και σε δύσκολες περιόδους.\nΝέες δηλώσεις υπουργών\nΜετά τον Θ. Πάγκαλο και η Λ. Κατσέλη αναφέρθηκε στο ενδεχόμενο παράτασης αποπληρωμής του δανείου των 110 δισ. ευρώ.\n«Θα είναι καλό επιτύχουμε μια διαπραγμάτευση για επιμήκυνση της αποπληρωμής του δανείου της τρόικα. Κάθε επιμήκυνση είναι καλή, καθώς θα απελευθερώσει πόρους για την ανάπτυξη», δήλωσε προχθές η υπουργός Εργασίας, σε συνέντευξη που παραχώρησε στο Channel 9.\nΤις προηγούμενες αίσθηση προκάλεσε η δήλωση του αντιπροέδρου της κυβέρνησης στο «Βήμα της Κυριακής» ότι δεν πρέπει να «δαιμονοποιείται» η αναδιάρθρωση, αν και αργότερα ο κ. Πάγκαλος έκανε λόγο για «θεωρητική συζήτηση».\nΟι δηλώσεις του κ. Πάγκαλου βρέθηκαν στο στόχαστρο της ´Wall Street Journal´.\nΣυγκεκριμένα, την εκτίμηση ότι η ελληνική κρίση χρέους είναι ζώσα και μπορεί να πλήξει το ευρώ ανά πάσα στιγμή, διατυπώνει η Κάτι Μάρτιν αρθρογράφος της ευρωπαϊκής έκδοσης της ´Wall Street Journal´.\nΗ αρθρογράφος της οικονομικής εφημερίδας, σχολιάζοντας τις δηλώσεις του αντιπροέδρου της κυβέρνησης, τονίζει πως δηλώσεις τέτοιου είδους αναζωπυρώνουν τις ανησυχίες για την ελληνική κρίση χρέους και μπορεί να ασκήσουν εκ νέου πιέσεις στο ευρώ.\nΣύμφωνα με την ίδια, η δημοσιονομική κρίση στην Ελλάδα «σχεδόν κατέστρεψε» το ευρώ μέσα στο 2010, καθώς το οδήγησε σε απώλειες 17% και στα χαμηλότερα επίπεδα των τελευταίων 4 ετών. Όπως μάλιστα υποστηρίζει, η ανάκαμψη του ευρώ δεν οφείλεται στο γεγονός ότι εξαφανίσθηκαν τα προβλήματα στην Ευρωζώνη, αλλά κυρίως στην «ποσοτική χαλάρωση» (αγορές κρατικών ομολόγων) που ακολούθησε η Ομοσπονδιακή Τράπεζα των ΗΠΑ.\n«Ας μη γελιόμαστε: Η ελληνική κρίση είναι ζώσα και καλά κρατεί. Θα μπορούσε δε να πλήξει το ευρώ σκληρά σε οποιοδήποτε χρονικό σημείο. Ο καθένας στην αγορά νομισμάτων πρέπει να κάνει χώρο στο μυαλό του και να το σκεφτεί. Σε κάθε περίπτωση, εάν και όταν το θέμα ανακύψει και πάλι, μην πείτε ότι δεν σας προειδοποιήσαμε», σημειώνει χαρακτηριστικά η αρθρογράφος της ´Wall Street Journal´.\n3 Νοεμβρίου 2010 10:03 πμ


20ο ΔΗΜΟΤΙΚΟ ΣΧΟΛΕΙΟ ΙΛΙΟΥ ΟΙ ΜΑΘΗΤΕΣ ΣΑΣ ΚΑΛΩΣΟΡΙΖΟΥΝ ΣΤΟ ΣΧΟΛΕΙΟ ΜΑΣ - ppt κατέβασμα\n20ο ΔΗΜΟΤΙΚΟ ΣΧΟΛΕΙΟ ΙΛΙΟΥ ΟΙ ΜΑΘΗΤΕΣ ΣΑΣ ΚΑΛΩΣΟΡΙΖΟΥΝ ΣΤΟ ΣΧΟΛΕΙΟ ΜΑΣ\nΔημοσίευσεLinus Mallas Τροποποιήθηκε πριν 3 χρόνια\nΠαρουσίαση με θέμα: "20ο ΔΗΜΟΤΙΚΟ ΣΧΟΛΕΙΟ ΙΛΙΟΥ ΟΙ ΜΑΘΗΤΕΣ ΣΑΣ ΚΑΛΩΣΟΡΙΖΟΥΝ ΣΤΟ ΣΧΟΛΕΙΟ ΜΑΣ"— Μεταγράφημα παρουσίασης:\n1 20ο ΔΗΜΟΤΙΚΟ ΣΧΟΛΕΙΟ ΙΛΙΟΥ 29-4-2009 ΟΙ ΜΑΘΗΤΕΣ ΣΑΣ ΚΑΛΩΣΟΡΙΖΟΥΝ ΣΤΟ ΣΧΟΛΕΙΟ ΜΑΣ\n2 Γεννήθηκε to 1952 στη Μύρινα της Λήμνου\n3 Διεξάγει ανασκαφικές έρευνες στην Κρήτη, στη Σαντορίνη, στην αρχαία Ήλιδα και στη Λήμνο. Δίδαξε αρχαιολογία στο Ιόνιο Πανεπιστήμιο και στα μεταπτυχιακά τμήματα του Πανεπιστημίου Αθηνών, καθώς επίσης ιστορία της αιγαιακής Τέχνης Στην Ανωτάτη Σχολή Καλών Τεχνών της Αθήνας. Από το 1985 είναι αρχαιολόγος - ερευνητής στην Ακαδημία Αθηνών.\n4 Με την παιδική λογοτεχνία ασχολείται συστηματικά από το 1987\nΜε την παιδική λογοτεχνία ασχολείται συστηματικά από το Μέχρι τώρα έχει εκδώσει περισσότερο από είκοσι βιβλία σε διάφορους εκδοτικούς οίκους.\n5 Το πρώτο του παιδικό βιβλίο με τίτλο Η παράξενη αγάπη του αλόγου και της Λεύκας τιμήθηκε το 1989 από το Πανεπιστήμιο της Padova με το Βραβείο PIER PAOLO VERGERIO. Το 1994 και το 2000 τιμήθηκε από τον Κύκλο του Ελληνικού Παιδικού Βιβλίου για τα έργα του Με τα Φτερά του Πήγασου και το Αγαλμα που κρύωνε αντίστοιχα. Στη Γενέτειρα του Λήμνο, η προσωπική του συλλογή Παιχνιδιών και παιδικών βιβλίων αποτέλεσε τον πυρήνα για την ίδρυση του Μουσείου Ιστορίας Παιδικού Παιχνιδιού και Βιβλίου.\n6 Μερικά από τα παιδικά βιβλία του Χρ. Μπουλώτη είναι:\n Έργα του Μερικά από τα παιδικά βιβλία του Χρ. Μπουλώτη είναι: Η παράξενη αγάπη του αλόγου και της λεύκας Α΄ βραβείο Πανεπιστημίου Padova. Η Σεμέλη διώχνει το νέφος Θυμάμαι-Θυμάσαι; 1989. Ο κύριος Αύριο-βράδυ Μια ερωτική ιστοριούλα με καλό τέλος και μια άλλη Επτά ιστοριούλες γιορτινές και παράξενες, επτά Το στρατιωτάκι που ήθελε να γίνει αρχιτέκτονας και ποιητής Τρεις ιστορίες για δυο πολιτείες κι ένα χρυσό αβγό Με τα φτερά του Πήγασου Η κουκλίτσα Καρέττα-Καρέττα και το παλιό Φολκσβάγκεν Ο Κάδμος, η σκυλίτσα του και το φεγγάρι Το άγαλμα που κρύωνε Ο Γάτος της οδού Σμολένσκη Βραβείο Κύκλου Ελληνικού Παιδικού Βιβλίου για παιδιά Μέσης Σχολικής Ηλικίας.\n7 Δύο κολλητά φιλαράκια που πήγαιναν σχολείο με βαριά καρδιά, ζωγραφίζουν κρυφά στους τοίχους του κάτι τεράστια φτερά! Ξαφνικά, το σχολείο αρχίζει να υψώνεται σιγά σιγά στον ουρανό και...\n8 Η περιπλάνηση μιας χελωνίτσας καρέττα-καρέττα που έχασε το δρόμο της, είναι το πρόσχημα που μας φέρνει κοντά στο μαγικό της κόσμο. Ο Χρήστος Μπουλώτης έγραψε και η Σοφία Φόρτωμα εικονογράφησε αριστουργηματικά μια πανέξυπνη ιστορία.\n9 ΤΟ ΟΝΕΙΡΟΠΑΡΜΕΝΟ ΚΑΠΕΛΟ\nΉτανε ένα καπέλο που 'λεγε συνέχεια θέλω... Οι περιπέτειες ενός φαντασμένου καπέλου σε στίχους, από έναν από τους πιο γνωστούς Έλληνες συγγραφείς για παιδιά.\n10 ΟΙ 12 ΚΟΚΚΙΝΟΣΚΟΥΦΙΤΣΕΣ ΚΑΙ Ο ΚΟΥΡΔΙΣΤΟΣ ΛΥΚΟΣ\nΟι δώδεκα Κοκκινοσκουφίτσες είναι οι κόρες της Κοκκινοσκουφίτσας από το γνωστό παραμύθι. Λαχταρούν να ζήσουν κι αυτές μια περιπέτεια στο δάσος με κακό λύκο, όπως η διάσημη μαμά τους. Όμως το δάσος είχε κοπεί από χρόνια, και οι λύκοι έφυγαν μακριά, στα πέρα βουνά. Έτσι, τα δώδεκα κορίτσια αποφασίζουν να ζωγραφίσουν ένα παράξενο δάσος. Κι ο λύκος; παραγγέλνουν στην Κίνα ένα λύκο κουρδιστό που είναι σαν αληθινός. Κι όλα αρχίζουν σαν ένα γλυκό, φανταστικό παιχνίδι. Μα το παιχνίδι γυρνάει γρήγορα σε απρόβλεπτη περιπέτεια...\n11 Ήταν ένα αβγό που το έλεγαν Μήτσο\n12 ΤΟ ΑΓΑΛΜΑ ΠΟΥ ΚΡΥΩΝΕ “Εκείνο τον Αύγουστο, τον πιο ωραίο Αύγουστο του αιώνα, η πανσέληνος ασήμωσε ένα παράξενο ταξίδι που έμοιαζε πολύ με παραμύθι. Παραμύθι όμως δεν ήταν”. Το ταξίδι αυτό ξεκινά από παλιά. Από τότε που το μικρό μαρμάρινο αγόρι, το άγαλμα άφησε σαν προσφυγάκι την πατρίδα του στη Μικρασία και στεγάστηκε στο Αρχαιολογικό Μουσείο της Αθήνας. Από τότε κρύωνε ολοένα, γιατί νοσταλγούσε αθεράπευτα την πατρίδα του στην αντίπερα άκρη του Αιγαίου. Και κρύωνε ακόμη γιατί του έλειπαν οι ελληνικές φωνές. Τα πράγματα θ΄αλλάξουν όμως όταν θα βρει δυο φίλους καρδιάς, την Γαλάτεια, την καθαρίστρια του Μουσείου, και το μικρό Λάμπη, το γιο του νυχτοφύλακα. Τα πράγματα θ΄αλλάξουν μ΄ένα παράξενο όνειρο. Από τ΄όνειρο θα φτερουγίσει στο Μουσείο ένα μεγάλο γαλάζιο πουλί που θα τους ταξιδέψει μια νύχτα με πανσέληνο στις χαμένες πατρίδες, στη Μικρασία. Σε τούτο το βιβλίο τ΄αγάλματα ζωντανεύουν, νοσταλγούν και περιμένουν....\n15 ΝΑ 'ΡΧΕΣΑΙ ΣΤΟΝ ΥΠΝΟ ΜΟΥ Ένα κείμενο ποιητικό, ευαίσθητο, ρομαντικό. Ένα ποίημα από καρδιάς, έκκληση στην αγαπημένη ή στον αγαπημένο να' ρθει έστω και στ' όνειρο, να συντροφέψει το έτερον ήμισυ με τρυφεράδα, ψιθυρίζοντας τα αιώνια μυστικά, παρασύροντάς το σε ταξίδια του νου, ακροβατώντας, παίζοντας, γελώντας. Ένα φεγγάρι στην αγκαλιά, ρούχα πολύχρωμα, αποσκευές με νόημα... Οι ζωγραφιές της Σοφίας Φόρτωμα είναι ένα κόσμημα. Αναδεικνύουν τον ποιητικό λόγο ενώ και οι ίδιες είναι ένα ποίημα με χρώματα. «Στο ίδιο όνειρο εμείς οι δύο/ να παίζουμε τρίλιζα στα κατώφλια του καλοκαιριού/ σε πύργους από φίλντισι/ και ακριβό βελούδο» ευελπιστεί ο Χρήστος Μπουλώτης και είναι σίγουρος καταλήγοντας: «Γιατί τα όνειρα βγαίνουν αληθινά, μόνο αν τα πιστεύεις»\n16 Η ΧΕΛΩΝΙΤΣΑ ΚΑΡΕΤΤΑ-ΚΑΡΕΤΤΑ ΚΑΙ ΤΟ ΠΑΛΙΟ ΦΟΛΚΣΒΑΓΚΕΝ Η περιπλάνηση μιας χελωνίτσας καρέττα-καρέττα που έχασε το δρόμο της, είναι το πρόσχημα που μας φέρνει κοντά στο μαγικό της κόσμο. Ο Χρήστος Μπουλώτης έγραψε και η Μαρία Φόρτωμα εικονογράφησε αριστουργηματικά μια πανέξυπνη ιστορία.\n17 ΜΕ ΤΑ ΦΤΕΡΑ ΤΟΥ ΠΗΓΑΣΟΥ Όταν ο Πήγασος έχει πια βαρεθεί το μοναχικό του πέταγμα στους ουρανούς και το ξύλινο αλογάκι του καρουζέλ, λαχταράει να πετάξει, τότε ένα μικρό, παράξενο κορίτσι, η Αννα, τα βοηθά ν' αλλάξουνε για λίγο ρόλους. Με τα δανεικά φτερά του Πήγασου αρχίζει το ξύλινο αλογάκι ένα θαυμαστό ταξίδι στα πέρατα της γης. Έχει όμως όρους τούτο το ταξίδι: την τρίτη νύχτα, πριν το μεγάλο ρολόι του δημαρχείου σημάνει μεσάνυχτα, θα πρέπει να 'ναι το ξύλινο αλογάκι πίσω, στο καρουζέλ, στη θέση του ξανά. Γιατί αλλιώς... Κι έχει συννεφένιες πολιτείες τούτο το ταξίδι και μαγικούς κήπους συννεφένιους, και περιπέτειες και νοσταλγία, κι άλλα πολλά. Έχει και την Κινεζούλα Αν Να, σε μια πολιτεία της μακρινής Καντόνας. Πώς μπλέκονται όλα αυτά και πώς ξεμπλέκονται; Και πώς θα καταλήξει τούτο το ταξίδι;\n18 Ο ΚΥΡΙΟΣ ΑΥΡΙΟ ΒΡΑΔΥ Τυχερά τα παιδιά της μικρής γειτονιάς! Είχαν κοντά τους ένα γερο-ναυτικό, τον κύριο Ευρυβιάδη, που μπέρδευαν συνέχεια τ' όνομά του και τον φώναζαν κύριο "Αύριο-βράδυ". Κι εκείνος που αγαπούσε όλα τα παιδιά σαν εγγονάκια του, τους έλεγε ιστορίες, παραμύθια, τους έφτιαχνε παιχνίδια και προπαντός γλυκά όνειρα για τον ύπνο τους.\n19 Ο ΠΙΝΟΚΙΟ ΣΤΗΝ ΑΘΗΝΑ Τι εξωθεί τον Πινόκιο να ταξιδέψει νυχτιάτικα απ' την πατρίδα του την Ιταλία στην Ελλάδα, και μάλιστα πετώντας πάνω στη ράχη ενός χελιδονόψαρου; Οι περιπέτειές του, που αρχίζουν τούτη τη φορά απ' την Ακρόπολη, μια νύχτα με πανσέληνο, ως φαίνεται, δεν έχουν τελειωμό. Ο Ιταλός συγγραφέας Κολόντι δε μας είπε τα πάντα για το καλόκαρδο αυτό ξύλινο αγόρι με τη σουβλερή μύτη.\n20 ΤΟ ΚΟΡΙΤΣΙ ΠΟΥ ΖΗΤΗΣΕ ΜΙΑ ΒEΛΟΝΑ,ΜΙΑ ΑΠΛΗ ΒΕΛΟΝΑ\nΣτη δυστυχισμένη πολιτεία που τη λέγανε Σαρλενάκ και την είχαν πλακώσει οι συμφορές, εμφανίστηκε το μικρό κορίτσι με την παράξενη, κελαηδιστή φωνή για να φέρει την παλιά, χαμένη ευτυχία. Κανείς δεν θα μπέρδευε πια το αλμυρό με το γλυκό και τα παιδιά θα έβλεπαν πάλι όνειρα στον ύπνο και στον ξύπνιο τους. Και τι ζήτησε για όλα αυτά ; Μια βελόνα, μια απλή βελόνα...Όμως ο πονηρός κυβερνήτης και το Μεγάλο συμβούλιο συνεδριάζουν: "Γιατί άραγε να ζητήσει μόνο αυτό το δώρο, ενώ εμείς της προσφέραμε πράγματα πολύτιμα και ακριβά;"\n21 ΕΠΤΑ ΙΣΤΟΡΙΟΥΛΕΣ ΓΙΟΡΤΙΝΕΣ ΚΑΙ ΠΑΡΑΞΕΝΕΣ\nΟι με την ίδια μαγική ζύμη: παραμυθιού σταγόνες μέσα στις τωρινές μας μέρες. Όχι η πραγματικότητα εδώ και τα παραμύθια εκεί. Εμείς τα λέμε ένα....Εσύ;\n22 Η ΠΑΡΑΞΕΝΗ ΑΓΑΠΗ ΤΟΥ ΑΛΟΓΟΥ ΚΑΙ ΤΗΣ ΛΕΥΚΑΣΗ ζωή αρχίζει να χαμογελάει στη μοναχική λεύκα όταν το άσπρο άλογο εμφανίζεται στο λιβάδι. Μια παράξενη αγάπη γεννιέται, που άλλοι την κοροϊδεύουν και άλλοι τη θαυμάζουν. 'Υστερα από ένα σωρό δοκιμασίες, όταν το ολοστρόγγυλο φεγγάρι τους χαρίζει τη μαγική χρυσόσκονη που θα τα κάνει ίδια για να χαρούν την αγάπη τους χωρίς εμπόδια, αυτά με μια φωνή θα δώσουν μιαν απάντηση ολότελα απρόσμενη.\n23 Η ΣΕΜΕΛΗ ΔΙΩΧΝΕΙ ΤΟ ΝΕΦΟΣ\nΠως άλλαξε εκείνη η παραμυθένια πόλη; Πως έγιναν οι άνθρωποι της γκρίζοι και γιατί; "Ποιός φταίει", αναρωτιέται η μικρή Σεμέλη, "που έπαψε να κελαηδάει η καρδερίνα και μαράθηκε το γιασεμί;" Κι αφού οι μεγάλοι είναι μόνο παχιά λόγια και υποσχέσεις, αποφασίζουν τα παιδιά, με αρχηγό τη Σεμέλη, να ξανακάνουν την πόλη τους παραμυθένια. Χρειάζεται όμως φαντασία και κουράγιο...\n24 ΚΑΙ ΝΑ ΜΟΥ ΠΕΙΣ ΓΙΑ ΤΑ ΠΑΙΧΝΙΔΙΑ ΣΟΥ\nΜε γλώσσα και διάθεση ποιητική και παιχνιδιάρικη, ο γνωστός αρχαιολόγος και ερευνητής της Ακαδημίας Αθηνών, Χρήστος Μπουλώτης σκαρώνει φράσεις γεμάτες παιδικές σκανδαλιές, ημέρες ξεγνοιασιάς και αθωότητας μέσα από τα μάτια ενός μεγάλου που μένει βαθιά μέσα του πιστός στα παιδικά του παιχνίδια. Γλυκές αναμνήσεις ατσαλάκωτες από το χρόνο με μυρωδιές και αρώματα, με χρώματα και μουσικές και με παιχνίδια, πολλά παιχνίδια, κάθε λογής παιχνίδια ζωγραφισμένα με μεράκι από τον Βασίλη Παπατσαρούχα. Αισθήσεις ξεχασμένες ή αφξμένες στο πλάι, αναδύονται μαζί με εικόνες από τρενάκια που συφίζουν μολυβένια στρατιωτάκια, καραβάκια από χαρτί, αυτοκινητάκια, αλογάκια, κούκλες...\n25 ΚΟΥΔΟΥΝΙΑ ΜΕ ΠΑΤΑΤΕΣ ΣΤΟ ΦΟΥΡΝΟ\nΜια μεγάλη φιλία γεννιέται ανάμεσα σε ένα μικρό αγόρι κι ένα μενεξεδί αρνί, τον Αιμίλιο, που αγαπάει πολύ τον ήλιο και μήλα απ' το Πήλιο. Πώς όμως να σωθεί το αρνί σε μια πόλη όπου οι περισσότεροι το φαντάζονται στη σούβλα ή ψητό στο ταψί; Φαντασία χρειάζεται και τόλμη, και πατάτες με κουδούνια στο φούρνο!\n26 Ο ΓΑΙΔΑΡΑΚΟΣ ΠΟΥ ΗΠΙΕ ΤΟ ΦΕΓΓΑΡΙ\nΣε μιαν αφέγγαρη χώρα έλαμπε το φεγγάρι μόνο σαν ανάμνηση πια μέσα σε παλιές ιστορίες. Ώσπου ένα κορίτσι καταφέρνει να το ξαναφέρει στον ουρανό της χώρας κάνοντας ευτυχισμένους όλους τους υπηκόους. Και το κορίτσι το λέγαν Φεγγαρένια. Όμως ο βασιλιάς, σκληρός, αυταρχικός κι ανόητος, έβγαλε διαταγή πως μόνο αυτός είχε δικαίωμα να υψώνει τα μάτια του στον ουρανό. Μόνο δικό του το φεγγάρι. Όλοι οι άλλοι έπρεπε να πηγαίνουν με σκυφτό κεφάλι. Κι αν τολμούσε κάποιος να παραβεί την εντολή του, η τιμωρία θάνατος! Τα πράγματα όμως άλλαξαν, όταν μια νύχτα πίνοντας νερό στην ακροποταμιά ο γαϊδαράκος της Φεγγαρένιας κατάπιε την εικόνα του φεγγαριού. Κι ευθύς αμέσως χάθηκε από τον ουρανό και το πραγματικό φεγγάρι. Και τώρα;... Εδώ αρχίζουν τα βάσανα του γαϊδαράκου και της Φεγγαρένιας. Σε ποιον ανήκει το φεγγάρι τελικά;\n27 Ο ΓΑΤΟΣ ΤΗΣ ΟΔΟΥ ΣΜΟΛΕΝΣΚΗ\nΚαλά τα ρωσικά, καλά τα πιροσκί και οι βόλτες με τη Μάρω, καλές και οι τσιχλόφουσκες, μα πάνω απ' όλα η μουσική!" σκεφτόταν ο Γατούλης. Δεν πίστευε στην τύχη του. Τι ευτυχία να μπαινοβγαίνει στο διαμέρισμα της κυρίας Λελέ, όποτε του κάπνιζε. Κεραμιδόγατος και σπιτόγατος μαζί. Κι αυτό το πιάνο! Τι μαγικό όργανο! Τι μουσική! Δε χόρταινε ν' ακούει την κυρία Λελέ, που όταν έπαιζε πιάνο γινόταν, λες, κοριτσάκι, της έφευγαν μεμιάς οι πόνοι απ' τα χέρια και τα πόδια. Τα δάχτυλα της γλιστρούσαν στα πλήκτρα, πότε γρήγορα και δυνατά, κι άλλοτε πάλι σαν πούπουλο, σαν βελουδένιο χάδι. Κι όσο εκείνη έπαιζε, λικνιζόταν ο Γατούλης ρυθμικά, μαζί κι ο Ποντικούλης\n28 Ο ΤΟΜ ΤΙΡΙΤΟΜ ΚΑΙ Η ΠΟΛΙΤΕΙΑ ΠΟΥ ΗΤΑΝ ΧΩΡΙΣΜΕΝΗ ΣΤΑ ΔΥΟ\nΟι δυο πολιτείες η Έλκα και η Ζίνη ήταν κάποτε μια πολιτεία που την έλεγαν Ελκαζίνη. Και στη μέση της πολιτείας ήταν ένα γεφύρι με επτά καμάρες, που κάποια στιγμή οι κάτοικοί τους το γκρέμισαν. Και τότε δυο παράξενα, μα πολύ παράξενα πράγματα συνέβησαν: όλα τα ρολόγια σταμάτησαν, κι οι κάτοικοι έχασαν όλοι τη φωνή τους ή, μάλλον, μιλούσαν τόσο ψιθυριστά που πια δεν ακούγονταν. Ποιος είναι ο Τομ και τι ρόλο έπαιξε στην εξέλιξη της ιστορίας μάς διηγείται ο Χρήστος Μπουλώτης σ’ αυτή την τρυφερή ιστορία\n29 ΠΕΤΑΕΙ ΠΕΤΑΕΙ Ο ΣΚΥΛΟΣ Παππούς και εγγονή βγαίνουν πάλι βόλτα στη μεγάλη πλατεία με το σιντριβάνι. Κι ένας ευαίσθητος σκύλος Δαλματίας που είναι μπαλόνι φουσκωμένο ανεβάζει ψηλά στη συννεφένια πόλη το μικρό κορίτσι. Το θαυμαστό ταξίδι στον ουρανό έχει πολλές χαρές και φαντασία, έχει όμως και απρόοπτα. Πόσο ψηλά θα τους πετάξει, αλήθεια, η φαντασία;\n30 Η ΑΡΚΟΥΔΙΤΣΑ ΚΑΤΕΡΙΝΑ-ΚΑΤΙΝΑ ΑΠΟ ΤΟ ΤΣΙΡΚΟ ΣΤΟ ΣΧΟΛΕΙΟ\nΔεν είναι η πρώτη φορά που ο Χρήστος Μπουλωτής μας εκπλήσσει με την ευαισθησία του, το λεπτό και εύθραυστο χιούμορ του, την οξυδέρκειά του και την τρυφερότητα με την οποία αντιμετωπίζει τα πράγματα. Αυτά και πολλά άλλα διαπιστώνει κανείς όχι σε επιστημονικές μελέτες, αλλά σε βιβλία που τυπικά εντάσσονται στο είδος των παιδικών. Ο προϊστοριολόγος Χρήστος Μπουλωτής, στο περιθώριο των ανασκαφών στη Λήμνο, δημιούργησε μια νέα ηρωίδα. Την Κατερίνα - Κατίνα. Την πιο χαριτωμένη και σύγχρονη αρκουδίτσα, που ο δημιουργός της την πηγαίνει στο σχολείο με αφορμή το σημείωμα ενός θαυμαστή της στο τσίρκο. Στο σχολείο λοιπόν η Κατερίνα - Κατίνα μαθαίνει γραφή και ανάγνωση χάρη στον έρωτά της για τον Εμίλ, το νεαρό βιολιστή από τη Σερβία. Η αρκουδίτσα Κατερίνα - Κατίνα μέσα από τα κείμενα του Χρήστου Μπουλωτή που ευτύχησαν να συγκατοικήσουν με τις ζωγραφιές της Σοφίας Φόρτωμα, κριτικάρει με κέφι την ελληνική κοινωνία, ερωτεύεται και γνωρίζει τη δόξα.\n31 ΜΕ ΤΑ ΦΤΕΡΑ ΤΟΥ ΠΗΓΑΣΟΥ Όταν ο Πήγασος έχει πια βαρεθεί το μοναχικό του πέταγμα στους ουρανούς και το ξύλινο αλογάκι του καρουζέλ, λαχταράει να πετάξει, τότε ένα μικρό, παράξενο κορίτσι, η Αννα, τα βοηθά ν' αλλάξουνε για λίγο ρόλους. Με τα δανεικά φτερά του Πήγασου αρχίζει το ξύλινο αλογάκι ένα θαυμαστό ταξίδι στα πέρατα της γης. Έχει όμως όρους τούτο το ταξίδι: την τρίτη νύχτα, πριν το μεγάλο ρολόι του δημαρχείου σημάνει μεσάνυχτα, θα πρέπει να 'ναι το ξύλινο αλογάκι πίσω, στο καρουζέλ, στη θέση του ξανά. Γιατί αλλιώς... Κι έχει συννεφένιες πολιτείες τούτο το ταξίδι και μαγικούς κήπους συννεφένιους, και περιπέτειες και νοσταλγία, κι άλλα πολλά. Έχει και την Κινεζούλα Αν Να, σε μια πολιτεία της μακρινής Καντόνας. Πώς μπλέκονται όλα αυτά και πώς ξεμπλέκονται; Και πώς θα καταλήξει τούτο το ταξίδι;\n32 Ο ΓΑΤΟΣ ΛΕΟΠΟΛΔΟΣ ΣΤΗ ΣΧΟΛΗ ΚΑΛΩΝ ΤΕΧΝΩΝ\nΈπεσε σε μαύρη απελπισία ο Λεοπόλδος. Πώς να περιμάζευε τόσες χιλιάδες ποντίκια; Έτρεχε σαν τρελός στους δρόμους και όποια συναντούσε τα παρακαλούσε να επιστρέψουν μες στους πίνακες του, εκεί ήταν η θέση τους. Μα εκείνα ούτε παρακάλια άκουγαν ούτε φοβέρες. Οι καθηγητές, η μάνα του, οι φίλοι και οι συμφοιτητές του πολύ τον συμπονούσαν και σκέφτονταν με ποιον τρόπο να τον βοηθήσουν. Να έπιαναν τα ποντίκια με δίχτυα και απόχες; Αδύνατον, γιατί ειδικά αυτά τα ποντίκια ήταν στα πόδια πολύ πιο γρήγορα από γάτες και ανθρώπους. Να τα σκότωναν με σανίδες; Δεν άντεχε να ακούσει κάτι τέτοιο ο γάτος Λεοπόλδος, αφού σαν δημιουργήματα του που ήταν, τα θεωρούσε παιδιά του. Έτσι συμβαίνει πάντα με τους αληθινούς καλλιτέχνες.\n33 ΤΟ ΚΟΥΡΔΙΣΤΟ ΑΒΓΟ Ήταν ένα αβγό που το έλεγαν Μήτσο. Ήθελε να γνωρίσει τον κόσμο αυτός ο Μήτσος. Γι' αυτό, κάποιο χειμωνιάτικο πρωινό που χιονίζει, το έσκασε κρυφά από το κοτέτσι...\n34 ΤΟ ΤΕΛΕΥΤΑΙΟ ΧΡΥΣΟ ΑΥΓΟ ΤΟΥ ΚΟΣΜΟΥ\nΤο τελευταίο χρυσό αυγό του κόσμου βρίσκεται στα χέρια ενός κοριτσιού που το θυσιάζει για την αγάπη της πάπιας. Ένα βιβλίο τρυφερό που μιλά για τις μεγάλες αξίες τις ζωής, την αληθινή φιλία και αγάπη.\n35 ΤΡΕΙΣ ΙΣΤΟΡΙΕΣ ΓΙΑ ΔΥΟ ΠΟΛΙΤΕΙΕΣ ΚΙ ΕΝΑ ΧΡΥΣΟ ΑΒΓΟ\nΟι τρεις αυτές ιστορίες λένε για πολιτείες που 'ναι χωρισμένες στα δύο, με τους κατοίκους τους να 'χουν χάσει τη φωνή τους και με σταματημένα όλα τα ρολόγια εκατόν δεκαπέντε ολόκληρα χρόνια. Για κερασιές που δεν ανθίζουν και για τεράστια χρυσά αβγά που για χάρη τους ξεσπούν πόλεμοι. Απ' το Μεγάλο Λεξικό σβήνονται από μόνες τους οι πιο όμορφες λέξεις. Ποιητές και υφάντρες μπερδεύουνε τα χρώματα. Κι ένα σωρό ακόμη συμφορές, όλες απ' την αμυαλοσύνη των μεγάλων. Ένα παιδί κάθε φορά ξεκινάει να δέσει τ' όνειρο και τα παραμύθια με την πραγματικότητα, να ξαναδώσει στη ζωή αυτό που δικαιωματικά της πρέπει. Γιατί όπως έλεγε και το μικρό βιβλίο με τις μεγάλες σοφίες «μόνο ένα παιδί μπορεί να γίνει φως και να φωτίσει τα σκοτάδια των μεγάλων».\n36 Η ακρίδα η Λέλα ονειρευόταν κόκκινα γοβάκια, δούλεψε καλοκαίρια, της πόνεσαν τα χέρια. Χτυπήστε παλαμάκια, τα αγόρασε τα κόκκινα γοβάκια! Και μια νύχτα αυγουστιάκη με χάρη, από ένα νυχτολούλουδο πηδάει στο φεγγάρι.\nΚατέβασμα ppt "20ο ΔΗΜΟΤΙΚΟ ΣΧΟΛΕΙΟ ΙΛΙΟΥ ΟΙ ΜΑΘΗΤΕΣ ΣΑΣ ΚΑΛΩΣΟΡΙΖΟΥΝ ΣΤΟ ΣΧΟΛΕΙΟ ΜΑΣ"


greeknews: [Εφημερίδα "Στόχος" - Stoxos newspaper] ΓΙΑΤΡΟΣ ΣΤΗ ΡΟΔΟ ΕΚΑΝΕ ΕΚΤΡΩΣΗ ΣΕ 14ΧΡΟΝΟ ΚΟΡΙΤΣΙ!\n[Εφημερίδα "Στόχος" - Stoxos newspaper] ΓΙΑΤΡΟΣ ΣΤΗ ΡΟΔΟ ΕΚΑΝΕ ΕΚΤΡΩΣΗ ΣΕ 14ΧΡΟΝΟ ΚΟΡΙΤΣΙ!\nΓια παράνομη έκτρωση σε 14χρονο κορίτσι κατηγορείται γιατρός της Ρόδου, που χθες οδηγήθηκε στον ανακριτή, μαζί με τον 29χρονο που την άφησε έγκυο.\nΟ 29χρονος κατηγορείται για αποπλάνηση ανήλικης και ηθική αυτουργία σε τεχνητή διακοπή εγκυμοσύνης, σε βαθμό κακουργήματος.\nΗ υπόθεση έφθασε στη Δικαιοσύνη μετά από καταγγελία των γονιών της 14χρονης σε βάρος του 29χρονου, ο οποίος διατηρούσε σχέση με τη 14χρονη, αν και γνώριζε την ηλικία της.\nΜετά το πέρας της απολογίας του, του επιβλήθηκαν περιοριστικοί όροι και να μην έχει κανενός είδος συναναστροφή με την 14χρονη.\nΟ γιατρός αφέθηκε ελεύθερος χωρίς περιοριστικούς όρους, έτσι η υπόθεση θα ξεκαθαρίσει στο ακροατήριο.\nΑνάρτηση Από τον/την ΣΤΟΧΟΣ στο Εφημερίδα "Στόχος" - Stoxos newspaper τη 7/17/2012 12:34:00 μμ


Μεγαλώνει η ανησυχία για την μετάλλαξη κορωνοϊού στα μινκ - Η Βρετανία βάζει σε καραντίνα ταξιδιώτες από τη Δανία | LiFO\n6.11.2020 | 08:58\nΜετά την είδηση για μετάλλαξη κορωνοϊού στα μινκ, η Δανία αφαιρέθηκε από τη λίστα ταξιδιωτικών διαδρόμων της βρετανικής κυβέρνησης με εφαρμογή καραντίνας σε ταξιδιώτες.\nΟι ταξιδιώτες που φθάνουν στο Ηνωμένο Βασίλειο από τη Δανία θα πρέπει από σήμερα να απομονωθούν για 14 ημέρες. Ο γραμματέας μεταφορών, Grant Shapps, δήλωσε: «Κατανοώ ότι αυτό θα αφορά τόσο τα άτομα που βρίσκονται σήμερα στη Δανία όσο και για το ευρύτερο κοινό του Ηνωμένου Βασιλείου, γι' αυτό έχουμε κινηθεί γρήγορα για να προστατεύσουμε τη χώρα μας και να αποτρέψουμε την εξάπλωση του ιού στο Ηνωμένο Βασίλειο». Σύμφωνα με τις οδηγίες, οι ταξιδιώτες από την Δανία υποχρεούνται σε αυτοαπομόνωση κατ' οίκον διάρκειας 14 ημερών.\nΠάνω από 50 εκατομμύρια μινκ εκτρέφονται ετησίως για τη γούνα τους, κυρίως στην Κίνα, τη Δανία, τις Κάτω Χώρες και την Πολωνία. Έχουν αναφερθεί κρούσματα κορωνοϊού σε ζώα στις Κάτω Χώρες, τη Δανία, την Ισπανία, τη Σουηδία και τις ΗΠΑ, και εκατομμύρια ζώα έπρεπε να θανατωθούν\nΤα μινκ, είναι γνωστό ότι είναι ευαίσθητα στον κορωνοϊό και όπως οι άνθρωποι, μπορούν να παρουσιάσουν μια σειρά συμπτωμάτων ή και καθόλου. Και ενώ τα μινκ μολύνονται από τον άνθρωπο, η γενετική έρευνα έδειξε ότι σε μικρό αριθμό περιπτώσεων, στις Κάτω Χώρες και τώρα στη Δανία, ο ιός φαίνεται να έχει κάνει την αντίστροφη διαδρομή, από τα μινκ στους ανθρώπους.\nΗ μεγάλη ανησυχία για την οποία γίνεται συζήτηση τώρα, είναι για τη δημόσια υγεία και ότι οποιαδήποτε μετάλλαξη καθώς περνάει ανάμεσα στο βιζόν και στον άνθρωπο μπορεί να είναι αρκετή για να εμποδίσει την αποτελεσματικότητα του εμβολίου, όταν αυτό θα είναι διαθέσιμο. Μερικοί επιστήμονες ζητούν τώρα την πλήρη απαγόρευση της εκτροφής μινκ, λέγοντας ότι ίσως εμποδίσει την ανταπόκρισή μας και την ανάκαμψη από την πανδημία.\nH μαζική εξόντωση των μινκ στις φάρμες της Δανίας ξεκίνησε\nΤι λένε οι επιστήμονες και πόσο υπαρκτός είναι ο κίνδυνος για τον Covid των μινκ\nΈνας Δανός ειδικός εμβολίων προειδοποίησε ότι ένα νέο κύμα πανδημίας θα μπορούσε να ξεκινήσει από την παραλλαγή του Covid-19 στα μινκ. Αυτή ωστόσο φαίνεται να είναι η πιο δυσοίωνη εκδοχή ενώ κάποιοι επιστήμονες ήδη εκφράζουν αμφιβολίες για την σοβαρότητα του κινδύνου όπως αυτή εμφανίζεται σε όσα δεδομένα είναι γνωστά έως τώρα.\n«Το χειρότερο σενάριο είναι ότι θα ξεκινήσει μια νέα πανδημία στη Δανία. Υπάρχει ο κίνδυνος αυτός ο μεταλλαγμένος ιός να είναι τόσο διαφορετικός από τους άλλους που θα έπρεπε να βάλουμε νέα πράγματα σε ένα εμβόλιο και επομένως [η μετάλλαξη] θα μας χτυπούσε όλους, σε ολόκληρο τον κόσμο στην αρχή», δήλωσε ο καθηγητής επιδημιολογίας Kåre Mølbak, ειδικός εμβολίων και διευθυντής μολυσματικών ασθενειών στο Κρατικό Ινστιτούτο Serum της Δανίας (SSI).\nΠρόσθεσε, ωστόσο, ότι ο κόσμος είναι σε καλύτερη θέση από ό, τι όταν ξεκίνησε το ξέσπασμα του Covid-19. «Γνωρίζουμε τον ιό, έχουμε εφαρμόσει μέτρα και το ξέσπασμα θα περιορίζονταν με τη γνώση που έχουμε». Η Δανία, ο μεγαλύτερος παραγωγός μινκ στον κόσμο, δήλωσε την Τετάρτη ότι σκοπεύει να θανατώσει περισσότερα από 15 εκατομμύρια ζώα, λόγω των φόβων ότι μια μετάλλαξη Covid-19 που μεταδίδεται από το μινκ στους ανθρώπους θα μπορούσε να θέσει σε κίνδυνο τα μελλοντικά εμβόλια.\nΑνακοινώνοντας τη σφαγή, η πρωθυπουργός της χώρας, Μέτε Φρεντέρικσεν, δήλωσε ότι 12 άτομα είχαν ήδη μολυνθεί με τον μεταλλαγμένο ιό και τα μινκ θεωρούνται πλέον κίνδυνος για τη δημόσια υγεία.\nΟ καθηγητής Allan Randrup Thomsen, ιολόγος στο Πανεπιστήμιο της Κοπεγχάγης, προχώρησε περαιτέρω, λέγοντας στον Guardian την Πέμπτη ότι ενώ η Δανία δεν ήταν «στα πρόθυρα να γίνει η επόμενη Γουχάν», υπήρχαν κίνδυνοι. «Αυτή η παραλλαγή μπορεί να αναπτυχθεί περαιτέρω, ώστε να γίνει εντελώς ανθεκτική και στη συνέχεια, ένα εμβόλιο να μην έχει σημασία. Επομένως, πρέπει να βγάλουμε τη μετάλλαξη από την εξίσωση. Άρα είναι σοβαρό».\nΣε συνεντεύξεις με τα δανικά μέσα ενημέρωσης, ο Thomsen πρότεινε lockdown στη βόρεια Δανία ενώ ένας ολλανδός εμπειρογνώμονας ζωονόσων, ο Wim van der Poel, είπε ότι χρειάζεται περισσότερη έρευνα, αλλά ότι ακόμη και χωρίς τη μετάλλαξη, έπρεπε να αποφευχθεί μια εξάπλωση του ιού στα μινκ ή σε άλλα μέλη της οικογένειας των μουστελιδών, όπως οι ασβοί.\n«Φαίνεται ότι η μετάλλαξη βρίσκεται στην πρωτεΐνη-ακίδα του Sars-Cov-2, αλλά δεν το γνωρίζουμε πραγματικά. Και δεν ξέρουμε τι είδους εμβόλιο πρόκειται να έχουμε. Χρειάζεται λοιπόν πολύ περισσότερη έρευνα», δήλωσε ο Van der Poel. Αλλά, ακόμη και χωρίς μετάλλαξη, η συνεχιζόμενη διάδοση εντός των μινκ μπορεί να αποτελέσει κίνδυνο για τον άνθρωπο.\nΟ Van der Poel ερευνά επί του παρόντος την επίδραση του Covid-19 στην οικογένεια μουστελιδών, μια οικογένεια σαρκοφάγων θηλαστικών, που περιλαμβάνει τις ενυδρίδες, τα κουνάβια και τους ασβούς μεταξύ άλλων. «Εάν συνέβη αυτό, τότε έχουμε μια πηγή στην τοπική άγρια ζωή μας και θα μπορούσαμε να μολυνθούμε ξανά πριν καν λάβουμε ένα εμβόλιο καλής ποιότητας».\nΟ καθηγητής Ian Jones, ένας ιολόγος στο Πανεπιστήμιο του Reading, είναι πιο διστακτικός και δήλωσε: «Το να μεταλλάσσεται ο ιός, δεν προκαλεί έκπληξη, καθώς πρέπει να προσαρμοστεί ώστε να είναι σε θέση να χρησιμοποιεί υποδοχείς μινκ για να εισέλθει στα κύτταρα και έτσι θα τροποποιήσει την ακίδα πρωτεΐνης για να συμβεί αποτελεσματικά. Ο κίνδυνος είναι ότι ο μεταλλαγμένος ιός θα μπορούσε στη συνέχεια να εξαπλωθεί ξανά στον άνθρωπο και να αποφύγει οποιαδήποτε απόκριση στο εμβόλιο που θα είχε σχεδιαστεί στη μη μεταλλαγμένη έκδοση της πρωτεΐνης. Φυσικά, η έκδοση του ιού στα μινκ μπορεί να μην μεταδίδεται καλά στον άνθρωπο, επομένως είναι θεωρητικός κίνδυνος, αλλά, η Δανία παίρνει σαφώς προληπτική στάση στοχεύοντας στην εξάλειψη, έτσι ώστε αυτή η δυνατότητα να αποφευχθεί ή να γίνει πολύ λιγότερο πιθανή».\nΟ Francois Balloux, καθηγητής γενετικής στο University College London (UCL), αναφέρει πως η έκθεση για την μετάλλαξη του ιού είναι «εξαιρετικά προβληματική». Είπε ότι η συνάδελφός του Lucy van Dorp στο UCL έχει ήδη τεκμηριώσει πολλούς μεταλλαγμένους κορωνοϊούς που εμφανίζονται επανειλημμένα στα μινκ, κανένας από τους οποίους δεν αφορά τους ανθρώπους. Ο ισχυρισμός ότι αυτό το στέλεχος μπορεί να είναι ανθεκτικό σε ένα εμβόλιο είναι «ηλίθιος», είπε. Τέτοιες μεταλλάξεις μπορεί να προκύψουν στους ανθρώπους όταν θα έχουμε ένα εμβόλιο, αλλά δεν θα εμφανιστούν στα μινκ, είπε.\nΚαι αλλοι επιστήμονες απηχούσαν τις απόψεις του. Ο James Wood στο Πανεπιστήμιο του Κέιμπριτζ στο Ηνωμένο Βασίλειο, δήλωσε ότι κατανοεί ότι η μετάλλαξη είναι στην ακίδα πρωτεΐνη, την οποία χρησιμοποιεί ο ιός για να εισέλθει στα κύτταρα και η οποία προκαλεί απόκριση αντισωμάτων. Ωστόσο, «η πραγματική επίπτωση των αλλαγών στην ακίδα πρωτεΐνης δεν έχει ακόμη αξιολογηθεί από τη διεθνή επιστημονική κοινότητα και ως εκ τούτου είναι ασαφής. Είναι πολύ νωρίς για να πούμε ότι η αλλαγή θα προκαλέσει αποτυχία είτε των εμβολίων είτε της ανοσίας», είπε σε δήλωση.\nΕίναι πιθανό ο ιός να εξαπλωθεί σε άλλα ζώα; Ναι, αναφέρει το newscientist.com. Πάνω από 60 είδη θηλαστικών είναι γνωστό ότι είναι σίγουρα ή πιθανώς ευπαθή. Στην μεγάλη αυτή ομάδα περιλαμβάνονται από γορίλες και χιμπατζήδες έως αλεπούδες, αρκούδες πάντα και κοάλα. Ωστόσο δεν είναι έκπληξη αυτό που συμβαίνει, γράφει το άρθρο. Ακόμη και πριν συμβεί αυτό, οι ιολόγοι ανησυχούσαν για την «αντίστροφη διαρροή», που είναι όταν οι άνθρωποι μεταδίδουν τον ιό σε κατοικίδια ή άγρια ζώα. Αυτό θα μπορούσε να είναι ένα πρόβλημα για τα ζώα καθώς ορισμένα είδη αρρωσταίνουν και πεθαίνουν. Θα μπορούσε επίσης να προκαλέσει προβλήματα για εμάς, καθώς τα ζώα θα μπορούσαν να γίνουν μια νέα δεξαμενή ιών και να κάνουν την πανδημία ακόμη πιο δύσκολο να ελεγχθεί. Τα ζώα θα μπορούσαν επίσης να είναι το «έδαφος» για να μεταλλαχθεί ο ιός σε άλλο νέο κορωναϊό.\nMε πληροφορίες από BBC, Guardian, Reuters, New Scientist